представителна, тъй като един от двамата включени в извадката производители на стандартни скрепителни елементи е МСП и следователно само данните от втория биха имали значително въздействие. Това твърдение не беше подкрепено с допълнителни доказателства. Комисията отбелязва, че три от включените в извадката дружества са МСП, а другите три не са. Комисията отбеляза също, че с извадката се осигурява представителен продуктов асортимент, както е посочено в съображение 36, и тя като цяло се счита за представителна за промишлеността на Съюза. Поради това твърдението беше отхвърлено.
 1.8.2. Изготвяне на извадка от вносители
 (57)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да предоставят информацията, посочена в известието за започване.
 (58)
 Двадесет и осем несвързани вносители предоставиха поисканата информация и се съгласиха да бъдат включени в извадката. В съответствие с член 17, параграф 1 от основния регламент Комисията подбра извадка от петима вносители въз основа на най-големия обем на вноса на разглеждания продукт. В съответствие с член 17, параграф 2 от основния регламент с всички известни заинтересовани страни бяха проведени консултации във връзка с подбора на извадката.
 (59)
 EIFI заяви, че двама от подбраните несвързани вносители, принадлежащи към една и съща група, били свързани с производител на скрепителни елементи в Китай и също така лицензират, чрез свързано дружество в Съюза, производството на някои скрепителни елементи в Китай. Следователно те не биха могли да се считат за несвързани вносители. Освен това EIFI заяви, че тези дружества също са свързани с производители на скрепителни елементи от Съюза. Накрая, EIFI отбеляза, че тъй като тези двама вносители са свързани, във всеки случай само един от тях следва да остане в извадката, а другият следва да бъде заменен с друг оказал съдействие вносител в Съюза. В отговор на изявлението на EIFI EFDA заяви, че за да бъде даден вносител изключен от извадката, би било от значение единствено дали той е свързан с производител, който също така осъществява износ за Съюза. EFDA заяви, че предвид броя на видовете на продукта, внасяни от въпросните вносители, и различните сегменти, доставяни в Съюза, вносителите следва да останат в извадката.
 (60)
 Въпросните вносители отрекоха да са имали каквито и да е делови отношения с въпросния китайски производител или да са внасяли разглеждания продукт от неговото дружество, или пък да са свързани с някой от другите производители износители на скрепителни елементи в Китай. В хода на разследването твърденията на EIFI не бяха потвърдени, а информацията, която EIFI предостави в подкрепа на това твърдение, също не показва, че въпросните вносители наистина са свързани с някой от производителите износители. Освен това фактът, че вносителите са свързани помежду си, не се счита за основателен довод за изключването им от извадката. В извадката бяха включени трима други несвързани вносители, подбрани въз основа на най-големия обем на вноса и осъществяването на дейност в различни държави членки. Извадката представлява 9 % от общия внос на скрепителни елементи от Китай и поради това се счита за достатъчно представителна. Поради това твърденията